armvectores/hy_wikipedia_2023 huggingface dataset:
Ալեքսանդրոս Սևերոս

Մարկուս Ավրելիուս Սևերուս Ալեքսանդրուս (լատ.՝ Marcus Aurelius Severus Alexandrus, հոկտեմբերի 1, 208, Arqa, Լիբանան - մարտի 19, 235, Մոգոնտիակում, Վերին Գերմանիա), Հռոմի կայսր 222 - 235 թթ., Սևերուսների հարստության վերջին շառավիղը։


== Կենսագրություն ==
Ալեքսանդրուս Սևերուսը ծնվել է 208 թ. հոկտեմբերի 1-ին Փյունիկիայի Կեսարիա քաղաքում և ծննդյան ժամանակ անվանակոչվել է Մարկ Հուլիոս Հեսիոս Ալեքսիան։ Իր հայրը Մարկուս Հուլիուս Հեսիուս Մարցիանուսն էր, իսկ մայրը՝ Յուլիա Մամեան։
Յուլիա Մամեայի պնդմամբ, ինչպես նաև իր մոր և տատիկի, Էլագաբալուս կայսրը 221 թ. հունիսին որդեգրում է Ալեքսիանին, տալով նրան Ալեքսանդրուս անունը և դարձնելով նրան Կեսար։ Երբ Էլագաբալուսը սպանվեց իր մոր հետ 222 թ. մարտի 11-ի  զինվորական ապստամբության արդյունքում, Ալեքսանդրուս Սևերոսը հռչակվեց օգոստոս (222 թ. մարտի 13)։
226 թ. Ալեքսանդրուս Սևերոսն ամուսնացավ Սեյ Սալյուստիայի դստեր՝ Սալյուստիա Օրբիանեի հետ։ Սակայն նույն թվականին իր հայրը մեղադրվեց կայսեր կյանքին սպառնալու մեջ։ Նա փախչեց պրետորական ճամբար, որտեղ էլ նրան բռնեցին և մահապատժի ենթարկեցին, իսկ Սալյուստիային աքսորեցին Հռոմից Լիբիա։
231 թ. հարավում պատերազմ սկսեց ընդդեմ Սասանյան տերության, և Ալեքսանդրը մոր հետ գլխավորեց ռազմական գործեղությունները պարսիկների դեմ։ Չնայած պատերազմը վատ ավարտ ունեցավ Հռոմի համար, համենայնդեպս 232 թ. վերականգնվեց ստատուս քվոն։ 233 թ. Յուլիա Մամեան որդու հետ Անտիոքից վերադարձավ Հռոմ, բայվ միայն նրա համար, որպեսզի շարժվի դեպի հարավ, Վերին Գերմանիայի մայրաքաղաք, Մայնց, որ փորձեն հաղթահարել նոր վտանք. Շվարցվալդում սահմանն էին անցել ալեմանները։ Պլանավորվում էր մեծ ռազմական արշավանք, Հռենոսի վրա կամուրջ էր կառուցվել, սակայն Մամեան և Ալեքսանդրուսը որոշեցին դիմել դիվանագիտական միջոցների և փորձեցին կաշառել գերմանական առաջնորդներին։ Այս արարքը վրդովվեց մի շարք լեգիոնների, և 235 թ. մարտի 19-ի ապստամբության ժամանակ Ալեքսանդրուսը և իր մայրը սպանվեցին լեգիոներների կողմից։ Նոր կայսր հռչակվեց Մաքսիմինուս Թրակիացին։
Ալեքսանդրի մահից հետո կայսրությունում սկսվեց քաղաքական քաոս։


== Ներքին հաջողություններ ==
Մոր ազդեցությամբ Ալեքսանդրուսն ամեն ինչ անում էր, որպեսզի բարելավի մարդկանց բարքերն ու դրությունը, բարձրացնել պետության արժանապատվությունը։ Նա վարձեց նշանավոր իրավաբանների, որպեսզի վերահսկի արդարադատության իրագործումը։


== Պարսկական պատերազմը ==
Ընդհանուր առմամբ՝ Ալեքսանդրուսի կառավարումը բարգավաճում էր, քանի դեռ արևելքում վերելք չէր ապրել Սասանյանների թագավորությունը Արդաշիր I ժամանակ։


== Գերմանական պատերազմը ==
Պարսկական պատերազմից հետո Ալեքսանդրուսը Անտիոք է վերադառնում Քրիստոնեական եկեղեցու ամենանշանավոր հայրերից Որոգինեսի հետ միասին։ Ալեքսանդրուսի մայր Յուլիա Մամմեան Որոգինեսին, որ Ալեքսանդրուսի համար հոգևոր ուսուցիչ լինի և ուսուցանի քրիստոնեական ուսմունքը։
196 (թիվ)

196 (հարյուր իննսունվեց), բնական թիվ է։


== Աստղագիտության մեջ ==
(196) Փիլոմելա Աստերոիդների գլխավոր գոտու S դասի աստերոիդ է։


== Այլ ոլորտներում ==
Յունիկոդում 00C416-ը «Ä» (Latin Capital Letter A With Diaeresis) նշանի կոդն է։
Տարվա 196-րդ օրը հուլիսի 15-ն է (նահանջ տարիներին՝ հուլիսի 14-ը)


== Տես նաև ==
196 թ.,
Մ.թ.ա. 196 թ.
Լեսար

Լեսար (ֆր.՝ Leyssard), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Իզերնոր կանտոնի կազմի մեջ։ Կոմունայի օկրուգը Նանտուան է։
Կոմունայի կոդը՝ 01214։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, դեպի հյուսիս-արևելք՝ Լիոն քաղաք, 70 կմ է և 20 կմ հարավ-արևմուտք Բուրկ ան Բրեսից։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 153 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 106 մարդկանցից 88-ը տնտեսապես ակտիվ են եղել, 18-ը՝ պասիվ (ակտիվության ցուցանիշը` 83.0% է, 1999 թվականին՝ 80.4%)։ 88 ակտիվ բնակիչներից աշխատել են 79-ը (43 տղամարդ, 36 կին), գործազուրկ է եղել 9 մարդ (4 տղամարդ և 5 կին)։ 18 պասիվներից 5 հոգի եղել են աշակերտ կամ ուսանող, 10-ը՝ թոշակառու, 3 պասիվ են եղել այլ պատճառներով։


== Պատկերասրահ ==

		


== Ծանոթագրություններ ==


== Արտաքին հղումներ ==
«Лесар» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-04-05 
«Лесар» (ֆրանսերեն)։ cassini.ehess.fr։ Վերցված է 2014-04-05
Տրեզանա

Տրեզանա (իտալերեն՝ Pontremoli), կոմունա Իտալիայի Տոսկանա մարզի Մասսա Կարարա գավառում։
Բնակչությունը կազմում է 2093 մարդ (2008 թվականի տվյալներով)։ Բնակչության խտությունը՝ 48 մարդ/կմ²։ Տարածքը՝ 44 կմ²։ Փոստային ինդեքս՝ 54012։ Հեռախոսային կոդ՝ 0187։


== Ժողովրադգրություն ==
Բնակչության աճը


== Կոմունային վարչակազմ ==
Հեռախոսահամար՝ 0187 477112
Գլխավոր կայք՝ http://www.comune.tresana.ms.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դոբրոմիր Ժեչև

Դոբրոմիր Գեորգիև Ժեչև (բուլղար․՝ Добромир Георгиев Жечев, նոյեմբերի 12, 1942(1942-11-12), Սոֆիա, Բուլղարիա), բուլղարացի ֆուտբոլիստ և մարզիչ։ Բուլղարիայի սպորտի վաստակավոր վարպետ (1965)։ Բուլղարացի միակ ֆուտբոլիստը, որը մասնակցել է աշխարհի 4 առաջնությունների։


== Ֆուտբոլիստի կարիերա ==
Դոբրոմիր Ժեչևն իր ամբողջ կարիերան անցկացրել է Բուլղարիայի մայրաքաղաքային ակումբներում՝ «Սպարտակում» և «Լևսկիում»։ 16 տարվա ընթացքում նա անցկացրել է 369 հանդիպում և դարձել 20 գոլի հեղինակ։ 
Բուլղարիայի ազգային հավաքականում անցկացրել է 73 հանդիպում (որոնցից 9-ում եղել է ավագի թևկապով) և դարձել 2 գոլի հեղինակ։ Ազգային հավաքականի կազմում մասնակցել է աշխարհի չորս առաջնության՝ 1962 (1 հանդիպում), 1966 (3 հանդիպում), 1970 (2 հանդիպում, գոլ Մարոկկոյի դարպասը) և 1974։


== Մարզչական կարիերա ==
Խաղացողի կարիերան ավարտելուց հետո Դոբրոմիր Ժեչևն անցել է մարզչական աշխատանքի։ Նա գլխավորել է հունական «Արիսը» (1975-1976), «ՊԱՍ Յանինան» (1976-1977), «Վերիան» (1977-1978), ինչպես նաև բուլղարական «Լևսկին» (1981-1983, 1989) և Գոռնո Օրյախովիցայի «Լոկոմոտիվը» (1985-1988)։
1981/82 մրցաշրջանում «Լևսկի» ակումբի հետ նվաճել է Բուլղարիայի Ժողովրդական Հանրապետության գավաթը։


== Նվաճումներ ==


=== «Սպարտակ» ===
Բուլղարիայի գավաթակիր՝ 1967/68


=== «Լևսկի» ===
Բուլղարիայի չեմպիոն՝ 1969/70, 1973/74
Բուլղարիայի գավաթակիր՝ 1969/70, 1970/71


=== «Լևսկի» (որպես մարզիչ) ===
Բուլղարիայի գավաթակիր՝ 1981/82


=== Անհատական ===
Բուլղարացի միակ ֆուտբոլիստն է, որը մասնակցել է աշխարհի առաջնության 4 եզրափակիչ մրցաշարի։


== Ծանոթագրություններ ==


== Արտաքին հղումներ ==
Պրոֆիլը levskisofia.info  կայքում
Ռոշեն գործարան (Լիպեցկ)

Լիպեցկի հրուշակեղենի «Ռոշեն» գործարան (ռուս.՝ Липецкая кондитерская фабрика «Рошен»), հրուշակեղենի նախկին գործարան, որը գտնվում է Ռուսաստանի Լիպեցկ քաղաքում` Դովատորի փողոց, 3-ա հասցեում։ Գործարանը պատկանել է Ուկրաինայի նախկին նախագահ Պետրո Պորոշենկոյին, որը գործարանը վերահսկում էր Ուկրաինայում գրանցված Կենտրոնական Եվրոպական հրուշակեղենի ընկերության միջոցով։ Վերջինիս է պատկանում «Ռոշեն» կորպորացիան և «Լիպեցկ» ձեռնարկության բաժնետոմսերի 99.93 %-ը։ Գործարանը արտադրում էր հրուշակեղենի լայն տեսականի։ 2013 թվականից մինչև 2015 թվականը գործարանը ռուսական բյուջե է փոխանցել ավելի քան մեկ միլիարդ ռուբլի։


== Պատմություն ==
Գործարանը հիմնադրվել է Խորհրդային Միությունում 1966 թվականին, Լիպեցկի № 4 հացի գործարանի անունով։ Ի սկզբանե արտադրել է բիսկվիթ, թխվածքաբլիթ, քաղցրաբլիթ, «բատոն» կոնֆետներ, վաֆլե ջնարակված կոնֆետներ։ 1976 թվականին այն վերանվանվել է հացաբուլկեղենի և հրուշակեղենի գործարան։ 1986 թվականին այն դարձել է «Լիպեցկկոնիտերագրոպրոմ», իսկ 1994 թվականին՝ LIKONF բաժնետիրական ընկերություն։
Գործարանը Պետրո Պորոշենկոն ձեռք է բերել 2001 թվականին։
2015 թվականի ապրիլի 16-ին Մոսկվայի Բասմանի շրջանային դատարանը որոշում է ընդունել «Ռոշեն հրուշակեղենի գործարան» ԲԲԸ-ից 180 մլն ռուբլի հարկային պարտք գանձելու մասին։ 2015 թվականի ապրիլի 24-ին Ռուսաստանի Դաշնության քննչական կոմիտեի գլխավոր քննչական վարչությունը այդ որոշման հիման վրա կալանք էր դրել Լիպեցկի գործարանի գույքի վրա։ Կալանավորված գույքի ընդհանուր արժեքը գնահատվում է 2 մլրդ ռուբլի։
2016 թվականի ապրիլի 19-ին Լիպեցկի «Ռոշեն» գործարանը 8 մլն ԱՄՆ դոլար հարկ է վճարել Ռուսաստանի Դաշնության գանձարանին։
2017 թվականի հունվարի 20-ին ընկերության պաշտոնական կայքը հայտարարել է Լիպեցկի մարզում «Ռոշեն» ստորաբաժնման փակման մասին։ Ինչպես նշվել է կորպորացիայի պաշտոնական հաղորդագրության մեջ, այս որոշումը կայացվել է տնտեսական և քաղաքական նկատառումներից ելնելով։ Արտադրության ամբողջական դադարեցումն ու ենթակառուցվածքների ու արտադրական օբյեկտների կոնսերվածումը նախատեսված էր 2017 թվականի ապրիլին։ Ինչպես ավելի վաղ բազմիցս հաղորդվել Է, Ռուսաստանի Դաշնության քննչական կոմիտեի կողմից հարուցված քրեական գործի շրջանակներում Լիպեցկի հրուշակեղենի գործարանի գույքի կալանքը գործարանի վաճառքը անհնար է դարձրել։ Ընկերության 667 աշխատակից աշխատանքից հեռացվել է, իսկ 2017 թվականին ավարտին գործարանում հաշվվել է 72 աշխատող։


== Ծանոթագրություններ ==


== Գրականություն ==
В. М. Колтаков. Липецк: страницы истории. — Липецк: NPO ORIUS, 1991. — С. 128, 163. — 167 с.
Дипломатический ежегодник. — Москва: Международные отношения, 2004. — С. 198.
Ջաղազուր Երկրորդ

Ջաղազուր Երկրորդ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
Եղել է քրդաբնակ փոքր գյուղ։ Իսկ ըստ մեկ այլ աղբյուրի 1908 թվականին 374 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ատասկոսա շրջան (Տեխաս)

Ատասկոսա շրջան (անգլ.՝ Atascosa County), ԱՄՆ Տեխաս նահանգի 254 վարչական միավորներից մեկը։ ԱՄՆ վիճակագրության բյուրոյի տվյալներով 2008 թվականի դրությամբ բնակչությունը կազմում էր 43 877 մարդ, իսկ 2010 թվականին՝ 44 911 մարդ։ Շրջկենտրոնն է Ջորդանտոն բնակավայրը։


== Պատմություն ==
Ատասկոսա շրջանը կազմավորվել է 1856 թվականին Բեխար շրջանից։ Այն իր անվանումը ստացել է Ատասկոսա գետի պատվին։


== Աշխարհագրություն ==
ԱՄՆ վիճակագրության բյուրոյի տվյալներով շրջանը զբաղեցնում է 3160 կմ² տարածք, որոնցից 3200 կմ²-ն զբաղեցնում է ցամաքը, իսկ մնացյալ 4.9 կմ²-ն կամ 0.2 %-ը՝ ջրային տարածքները։


== Հարևան շրջաններ ==
Բեխար շրջան (հյուսիս)
Վիլսոն շրջան (հյուսիս-արևելք)
Քարնս շրջան (արևելք)
Լայվ Օկ շրջան (հարավ-արևելք)
Մակ-Մուլեն շրջան (հարավ)
Լա-Սալ շրջան (հարավ-արևմուտք)
Ֆրիո շրջան (արևմուտք)
Մեդինա շրջան (հյուսիս-արևմուտք)


== Բնակչություն ==
ԱՄՆ վիճակագրության բյուրոյի տվյալներով 2008 թվականի դրությամբ բնակչությունը կազմում էր 43 877 մարդ, իսկ 2010 թվականին՝ 44 911 մարդ։ Ռասայական կազմը հետևյալն էր՝ 84.9% սպիտակամորթներ, 0.8% սևամորթներ կամ աֆրոամերիկացիներ, 0.8% բնիկ ամերիկացիներ, 0.3% ասիացիներ, 0.1% խաղաղօվկիանոսյան կղզիների բնակիչներ, 10.9% այլ ռասաների ներկայացուցիչներ և 2.3% երկու կամ ավելի ռասաների ներկայացուցիչներ։ 61.9%-ը կազմում էին իսպանախոսները կամ լատինոամերիկացիները (անկախ ռասայից)։


== Ծանոթագրություններ ==
Մղարթի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Մղարթ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 34 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Պիետրաստորնինա

Պիետրաստորնինա (իտալերեն՝ Pietrastornina), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1648 մարդ, բնակչության խտությունը կազմում է 110 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 83015, հեռախոսային կոդ՝ 0825։


== Ժողովրդագրություն ==
Բնակչության թվաքանակի փոփոխությունները


== Ծանոթագրություններ ==
Դոլգոլյադե

Դոլգոլյադե (ռուս.՝ Долголядье), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2011 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պերճանույշ Պռոշյան

Պերճանույշ Պերճի Պռոշյան (1870 - 1935), հայ մանկավարժ։
Պերճ Պռոշյանի ավագ դուստրը։


== Կենսագրություն ==
Ավարտել է Երևանի Գայանյան դպրոցը, ապա Թիֆլիսի իգական գիմնազիան։ 39 տարի զբաղվել է մանկավարժությամբ։ 1921 թվականից աշխատել է Ադրբեջանական ԽՍՀ-ի լուսավորության ժողովրդական կոմիսարիատում՝ որպես դպրոցական բաժնի վարիչ, ապա՝ նախադպրոցական բաժնի տեսուչ։


== Տես նաև ==
Պերճ Պռոշյանի տուն-թանգարան


== Ծանոթագրություններ ==


== Աղբյուրներ ==
«Հայրենիքի ձայն» շաբաթաթերթ, 30 սեպտեմբերի, 1987, թիվ 40, էջ 5․
Սաութենդ-օն-Սի

Անվան այլ կիրառումների համար տե՛ս՝ ՍաութենդՍաութենդ-օն-Սի (անգլ.՝ Southend-on-Sea), քաղաք և յունիտար միավոր Էսսեքս (Արևելյան Անգլիա շրջան) արարողակարգային կոմսությունում։ Բնակչությունը 159,3 հազար մարդ (2006)։


== Պատմություն ==
Սկզբում լինելով Պրիտտվել գյուղի հարավային մասում, Սաութենդ-օն-Սին Գեորգի ժամանակներում դարձավ ծովային հանգստավայր։ Լոնդոնի հետ մոտ լինելը և երկաթուղային հասանելիությունը պատճառ դարձավ, որ քաղաքը հիմնվեց զբոսաշրջության վրա։
1892 թվականից Սաութենդը ունի բորո պատվավոր կարգավիճակը։
1933 թվականին Սաութենդ քաղաք-կոմսության սահմանները ներառեցին Շոբերինեսս քաղաքը և հարևան Ռոչֆորդ երկրամասի մաս։
Ծովային հանգստավայրի ժողովրդականության մարելուց, 1960-ական թվականներից քաղաքի կենտրոնի մեծ մասը օգտագործվում է արևտրային նպատակներով։ Տեղական տնտեսությունը բարձրացնելու համար Սաութենդում բացվեց Էսսեքսի համալսարանը (University of Essex)։
Քաղաքի սահմաններում կա ինը երկաթուղային կայարան, ապահովելով Լոնդոնի հետ կապը։


== Աշխարհագրություն ==
Սաութենդ-օն-Սի յունիտար միավորը զբաղեցնում է 41,76 կմ² տարածք, հարակից է Թեմզա գետի հարավային գետաբերանին, սահմանակից է Էսսեքս կոմսությանը։


== Բնակուչթյուն ==
Սաութենդ-օն-Սի յունիտար միավորի տարածքում ապրում է 160 257 մարդ, բնակչության քանակով 107-րդ երկրամասը Անգլիայում (2010 թվական), բնակչության միջին խտությանը 3 838 մարդ/կմ²։
Բացի սեփական Սաութենդ քաղաքից յունիտար միավորի սահմաններում մտնում է Լի-օն-Սի քաղաքը 20 000 բնակչությամբ և Ուեստկլիֆֆ-օն-Սի քաղաքը։


== Տնտեսություն ==
Սաութենդը մտնում է «Thames Gateway» տնտեսական մասում։ Երկրամասի մեջ մտնում է մեծաքանակ չմշաված հող, որոնք նախկինում օգտագործվել են արդյունաբերության և առևտրի համար, և պիտանի է հետագայի օգտագործման համար։
Կուզնեցովսկ (այլ կիրառումներ)

Կուզնեցովսկ, կարող է վերաբերել՝

Կուզնեցովսկ - խուտոր Ռուսաստանի Բաշկորտոստան հանրապետության Իշիմբայսկի շրջանի կազմում
Կուզնեցովսկ - քաղաք Ուկրաինայի Ռովնոյի մարզի Կուզնեցովսկի քաղաքային խորհուրդում, մարզային նշանակության քաղաք
Պայծառ աստղ (ֆիլմ)

«Պայծառ աստղ» (անգլ.՝ Bright Star), բրիտանական ֆիլմ` նկարահանված ռեժիսոր Ջեյն Քեմփիոնի կողմից։  Կինոնկարը հիմնված է բանաստեղծ Ջոն Քիթսի կյանքի իրական դեպքերի վրա։
Ֆիլմի պրեմիերան տեղի է ունեցել 2009 թվականի մայիսի 15-ին Կաննի կինոփառատոնի ժամանակ։


== Սյուժե ==
Բանաստեղծ Ջոն Քիթսը և մի աղջիկ (Ֆաննի), որն ապրում էր Քիթսի հարևանությամբ, սկսեցին սիրել միմյանց։ Բանաստեղծն աղքատ էր և չուներ հնարավորություն ամուսնանալու։ Բայց Ֆաննին, անկախ ամեն ինչից, սիրում էր երիտասարդին։ Ցավոք, նրանց սիրո պատմությունը շատ դաժան էր և տևեց ընդամենը մեկ տարի։ Գուցե նրանց սերը երկար տևեր, եթե Քիթսը տուբերկուլյոզով հիվանդ չլիներ և չմահանար ընդամենը 25 տարեկան հասակում։ Քիթսն իրեն համարում էր անհաջողակ գրող, բայց ներկայումս դասվում է անգլիացի ամենատաղանդավոր քնարերգուների շարքին։
Ֆիլմի անունը վերցվել է Bright star, would I were stedfast as thou art բանաստեղծությունից, որը գրվել է Քիթսի կողմից` նվիրված Ֆաննի Բրաունի հանդեպ զգացած սիրուն։


== Դերերում ==
Բեն Ուիշոու — Ջոն Քիթս
Էբբի Քորնիշ — Ֆաննի Բրաուն
Փոլ Շնայդեր— Չարլզ Արմիջ Բրաուն, Քիթսի լավագույն ընկերը
Թոմաս Սանգստեր — Սամուել Բրաուն, Ֆաննիի եղբայրը
Քերրի Ֆոքս — Ֆաննիի մայրը
Սեմյուել Ռուքին — Ռեյնոլդս
Քլաուդիա Բլեքլի — տիկին Դիլք


== Սաունդրեք ==
Կոմպոզիտոր` Մարկ Բրեդշոու

Ֆիլմի երաժշտությունների ցուցակը`Negative Capability 03:55(featuring Ben Whishaw)
La Belle Dame sans Merci 02:28
Return 00:58
Human Orchestra 01:48
Convulsion 00:52
Bright Star 01:49
Letters 03:49
Yearning 02:24
Ode To A Nightingale 05:24


== Ծանոթագրություններ ==


== Արտաքին հղումներ ==
Официальный сайт фильма
Яркая звезда(անգլ.) ֆիլմը Internet Movie Database կայքում
Стихи и письма Джона Китса, в том числе адресованные Фанни Брон
Էտտորե Ջաննինի

Ջաննին Էտորե (իտալերեն՝ Ettore Giannini, դեկտեմբերի 15, 1912(1912-12-15), Նեապոլ, Իտալիա - նոյեմբերի 15, 1990(1990-11-15), Մասա Լուբրենսե, Նեապոլ, Կամպանիա, Իտալիա), իտալական դերասան, սցենարիստ, կրկնօրինակման ռեժիսոր, թատրոնի ռեժիսոր և կինոռեժիսոր։ Նրա  «Նեապոլիտանական կարուսել[it]» ֆիլմը արժանացել է Կաննի կինոփառատոնի միջազգային մրցանակի (1954)։


== Կենսագրություն ==
Ջաննի Էտորեն ծնվել է 1912 թվականի դեկտեմբերի 15-ին,փաստաբան Էմիլիո Ջաննինիի և Լուիզայի (Նիկոլարդի) ընտանիքում։ Ստացել է իրավաբանության բակալավրի աստիճան։ Հրաժարվել է դիվանագետի կարիերայից՝ նախընտրելով աշխատել ռադիոյում և կինոյում։ 1935-1938 թվականներին գրել է ռադիոպիեսների սցենարներ, որոնք  մեծ ճանաչում են գտել քննադատների և ունկնդիրների շրջանում։ Այդ ժամանակահատվածում գրել է «Մեկը ամբոխում» (իտալերեն՝ Uno nella folla), «Մարդիկ գնացքում» (իտալերեն՝ Gente in treno), «Չորրորդ ափը» (իտալերեն՝ Quarta sponda), «Նավի ժամանումը» (իտալերեն՝ Arriva una nave), «Տրանսատլանտիկո» (իտալերեն՝ Transatlantico), «Մարդ, ով գրավեց տարածությունը» (իտալերեն՝ E un uomo vinse lo spazio)։ Միևնույն ժամանակ հետաքրքրվեց կինոմատոգրաֆիայով։ 1936 թվականին նկարահանեց La prua incatenata կարճամետրաժ ֆիլմը՝  «Ֆրանչեսկո Կարաչչոլո» նավի նավաստու կյանքի մասին։ Նույն թվականին ֆիլմը հաղթեց Լիտտորիալի[it] մրցույթում։
1936-1939 թվականներին սովորել է Հռոմի դրամատիկական արվեստների ակադեմիայի ռեժիսուրայի բաժնում Տատյանա Պավլովայիի[it] և Գվինդո Սալվինիի ղեկավարությամբ։ Սովորելու տարիներին եղել է թատրոնի ռեժիսոր՝ Ժակ Կոպոի օգնականը, ով 1938 թվականին բեմադրել է  Վիլյամ Շեքսպիրի պիեսներից։ Նրա դիպլոմային աշխատանքը Լուինջի Պիրանջելոյի «Այսօր երեկոյան մենք կստեղծագործենք» (իտալերեն՝ Questa sera si recita a soggetto)։
1940-1942 թվականներին համագործակցել է դերասան Լուիջի Չիմառայի եռյակի հետ։ 1942-ին նա բեմադրել է մի քանի կատակերգություններ և ունեցել է մեծ հաջողություններ։ 1944 թվականին բեմադրեցին «Իսկ ուր է այդ սերը» (իտալերեն՝ Ma dov'è questo amore), համատեղ գրված Վիտորիյո Մեցի[it] հետ։
1950-1960 թվականներին նկարահանում է մի քանի ֆիլմեր՝ «Ես պաշտպանում եմ իմ սերը[it]» (իտալերեն՝ Difendo il mio amore), «Սաբելլա տատիկը[it]» (իտալերեն՝ Colpo maestro al servizio di Sua Maestà britannica)։ Իսկ 1960-ական թվականներին ստեղծում են թատրոնի հիմնական վայրը։ Տնօրենների խորհրդի անդամ էր։
Էտորե Ջանին մահացել է 1990 թվականի դեկտեմբերի 15-ին  Մասսա Լուբրենսե քաղաքում, Նեապոլի մոտ։


== Ծանոթագրություններ ==
Արքայադուստր գորտը

Արքայադուստր գորտը (ռուս.՝ Царе́вна-лягу́шка),  ռուսական ժողովրդական հեքիաթ։ Նմանատիպ սյուժեով հեքիաթներ հայտնի են մի շարք եվրոպական երկրներում, ինչպես, օրինակ, Իտալիայում, Հունաստանում, ինչպես նաև հանդիպում է բուրիաթների, բաշկիրների, թաթարների մոտ։ Ա. Ն. Աֆանեսևի «Ռուսական ժողովրդական հեքիաթներ» ժողովածուի մեջ ներառված է 104 համարի տակ։ Հեքիաթի մեջ գործող կերպարը գեղեցիկ աղջիկ է, ով սովորաբար տիրապետում է կախարդանքի հմտություններին և ստիպված էր ժամանակավոր ապրել գորտի կերպարանքով։


== Սյուժե ==
Թագավորն ուներ երեք որդի։ Փոքրի անունն էր Իվան արքայազն։ Գալիս է արքայի որդիների ամուսնանալու ժամանակը։ Իվան արքայազն ստիպված էր ամուսնանալ գորտի հետ, որովհետև նրա գտել էր ծիսական արարողության ժամանակ (արքայազններն առանց նշան բռնելու կրակում էին նետով, որտեղ ընկնում է նետը, այնտեղ էլ փնտրում էին հարսնացուին)։ Գորտը, ի տարբերություն Իվան արքայազնի եղբայրների կանանց, գերազանց կատարում է իր սկեսրայրի` արքայի տված առաջադրանքները կախարդանքի (ըստ հեքիաթի մի տարբերակի) կամ «մայրիկ-դայակների» (ըստ մյուս տարբերակի) օգնությամբ։ Երբ արքան Իվանին իր կնոջ հետ հրավիրում է խնջույքի, նա  գալիս է չքնաղ աղջկա կերպարանքով։ Իվանը գաղտնի այրում է կնոջ կաշին, ինչն ստիպում է նրան հեռանալ։ Արքայազնը գնում է նրան փնտրելու, գտնում է նրան Կոշչեյի տանը և ազատում կնոջը։
Ըստ Աառնե-Թոմպսոնի դասակարգման սյուժեն կրում է 402 համարը։


== Այլ ժողովուրդների մոտ ==
Արքայադուստ գորտի մասին սյուժեն ռուսական հեքիաթներից որոշ փոփոխություններով անցել է Ռուսաստանի մի շարք ազգերի, օրինակ, բաշկիրների և թաթարների ժողովրդական հեքիաթների մեջ։ Առաջին անգամ 1903 թվականին հրապարակված բույրաթական «Ուտա-Սագան-բատոր» հեքիաթի բազմաշերտ սյուժեի վերջնական տարբերակում ներկայացված է նաև նմանատիպ սյուժե։ Միևնույն ժամանակ առաջադրանքներ կատարելիս գորտի օգնականը դառնում են սև շունը և սպիտակ կովը, որը թիակին սև նշան ունի։


== Հետաքրքիր փաստեր ==
2017 թվականի հոկտեմբերի 3-ին քաղաք Կուրգանսկի մարզի Շադրինսկ քաղաքն ըստ Ռուսաստանի հեքիաթային քարտեզի ճանաչվել է Արքայադուստր գորտիԵլենա հրաշալիի ծննդավայր։ Դա տեղի է ունեցել շնորհիվ 19-րդ դարի գավառագետ և լուսավորիչ Ա. Ն. Զիրյանովայի։


== Պատկերասրահ ==

		
		
		


== Արվեստում ==
1939 - «Գեղեցկուհի Վասիլիսան» ֆիլմ
1954 - «Արքայադուստր գորտը» մուլտֆիլմ
1971 - տիկնիկային մուլտֆիլմ-ներկայացում ըստ «Արքայադուստր գորտը» հեքիաթի մոտիվների
1977 - «Գեղեցկուհի Վասիլիսան» մուլտֆիլմ
2009 - «Արքայադուստրը և գորտը» մուլտֆիլմ
2015 - Մ. Լոմոնոսվի անվան Արխանգելսկի դրամատիկական թատրոնի «Արքայադուստր գորտը» ներկայացումը


== Տես նաև ==
Հեքիաթ արքայազն գորտի մասին


== Ծանոթագրություններ ==
Առնոս

Անվան այլ կիրառումների համար տե՛ս՝ Առնոս (այլ կիրառումներ)Առնոս, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 33 կմ հարավ-արևմուտք, Առնոս առվակի ափին։


== Աշխարհագրություն ==
Տարածքն անտառապատ էր։


== Բնակչություն ==
XX դարի սկզբին ուներ 22 տուն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆեդորովկա (գյուղ, Բարվենկովոյի շրջան)

Անվան այլ կիրառումների համար տե՛ս՝ ՖեդորովկաՖեդորովկա (ուկրաիներեն՝ Федорівка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1927 թվականին։
2001 թվականի տվյալներով Ֆեդորովկա գյուղում բնակվում էր 85 մարդ։ Բնակավայրը զբաղեցնում է 0,469 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնղոլա-օխոտական գեոսինկլինալային համակարգ

Մոնղոլա-օխոտական գեոսինկլինալային համակարգ , Ուրալա-Մոնղոլական ծալքավոր գեոսինկլինալային գոտու ծալքավոր համակարգերից, ձգվում է ավելի քան 2000 կմ հս-արլ․ Մոնղոլիայից մինչե Օխոտի ծովի արևմտյան ափերը։ Այդ տերիտորիան առաջին անգամ առանձնացրել է Ա․ Ե․ Ֆերսմանը, 1926 թ.-ին, որպես երկրաքիմիական զոնա և կոչել Մոնղոլա-Օխոտական գոտի։ Հյուսիսում Մոնղոլա-օխոտական գեոսինկլինալային համակարգը սահմանափակված է Մոնղոլա-Օխոտական խորքային խզվածքներով, իսկ հարավում՝ Բուրեյական զանգվածով և Հարավ-Գոբիական խզվածքների համակարգով։ Մոնղոլա-օխոտական գեոսինկլինալային համակարգի կազմության մեջ առանձնացվում են գեոսինկլինալային զարգացման ռիֆեյի, ստորին և միջին պալեոզոյան փուլերը։ Վերին պալեոզոյում և ստորին տրիասում համարյա ամբողջ տերիտորիան գտնվել է լեռնակազմական փուլում, որն ուղեկցվել է գրանիտոիդային հսկայական զանգվածների ներդրումով, էվգեոսինկլինալային ճկվածքները պերմում պահպանվել են միայն արևելյան, Մոնղոլա-օխոտական գեոսինկլինալային համակարգի և ավելի երիտասարդ Սիխոտեալինի գեոսինկլինալային համակարգի միակցման զոնայում։ Մոնղոլա-օխոտական գեոսինկլինալային համակարգի մեզոզոյան կառուցվածքները հետազոտողների մի մասը վերագրում է գեոսինկլինալների կարգին, մյուսները՝ գրանիտոիդային ակտիվացման կառուցվածքներին։ Նրանց համար բնորոշ են ծովային և ցամաքային մոլասանման և ածխաբեր նստվածքները, որոնք զուգակցվում են վերերկրյա հրաբխայնության (անդեզիտային ֆորմացիա) լայն զարգացման և հրաբխա-պլուտոնիկ ֆորմացիայի կոմագմատիկ գրանիտոիդների ներդրման հետ։ Մեզոզոյի մագմատիզմի հետ կապված են կապար-ցինկային հանքանյութերի, ոսկու, անագի, վոլֆրամի, ֆլյուորիտի և այլ հանքավայրեր։
Բզիսխևի

Բզիսխևի (վրաց.՝ ბზისხევი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Քարելից հեռու է 30 կմ։


== Ծանոթագրություններ ==
Կոսմոլոգիական հաստատուն

Կոսմոլոգիական հաստատուն (տիեզերագիտական հաստանուն), տիեզերագիտության մեջ էներգիայի խտության արժեքը վակուումում։ Սովորաբար նշանակվում է հունարեն մեծատառ լամբդա տառով՝ Λ։ Սկզբնապես ներմուծել է Ալբերտ Այնշտայնը 1917 թվականին՝ որպես լրացում  իր հարաբերականության ընդհանուր տեսության մեջ, որպեսզի հնարավոր լինի պահպանել տիեզերքի ստատիկությունը, ինչը այդ ժամանակ ընդունված տեսակետ էր։ Այնշտայնը հրաժարվեց այս գաղափարից 1929 թվականին, երբ Էդվին Հաբլը հայտնաբերեց, որ գալակտիկաները հեռանում են իրարից։ 1929-ից մինչև վաղ 1990-ական թվականները տիեզերագիտության հետազոտողների մեծ մասը համարում էր, որ կոսմոլոգիական հաստատունը զրո արժեք ունի։
1990-ականներից ի վեր տիեզերագիտական դիտարկումները, հատկապես  տիեզերքի արագացող ընդարձակումը հեռավոր գերնոր աստղերից (տիեզերական միկրոալիքային ճառագայթման և մեծ գալակտիկաների կարմիր շեղման հետ միասին) ցույց տվեցին, որ տիեզերքի զանգվածի և էներգիայի խտության շուրջ 68%-ը կարելի է վերագրել մութ էներգիային։ Չնայած հիմնարար մակարդակում մութ էներգիան դեռ լավ ընկալված չէ, այնուհանդերձ դրան ներկայացվող հիմնական պահանջն այն է, որ մութ էներգիան գործում է որպես մի տեսակ հակա-գրավիտացիա, տիեզերքի ընդարձակման ընթացքում այն նոսրանում է շատ ավելի դանդաղ, քան նյութը,  և դրա կուտակումները շատ ավելի թույլ են, քան նյութինը, կամ էլ առհասարակ չկան։ Կոսմոլոգիական հաստատունը մութ էներգիայի ամենապարզ հնարավոր ձևն է, քանի որ այն հաստատուն է տարածության և ժամանակի մեջ, իսկ սա հանգեցնում է տիեզերագիտության ներկայիս ստանդարտ մոդելին, որը հայտնի է որպես լամբդա--CDM մոդել, ինչը լավ համընկնում է բազմաթիվ տիեզերագիտական դիտումներին։


== Ծանոթագրություններ ==
Մալայա Պուրգա

Մալայա Պուրգա (ռուս.՝ Малая Пурга, ուդմ.՝ Пичи Пурга), գյուղ Ռուսաստանի Ուդմուրթական հանրապետության Մալոպուրգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 7647 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիու Վերդի

Ռիու Վերդի (պորտ.՝ Rio Verde), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 149 382 մարդ՝ 2007 թվականի տվյալներով։ Գրավում է 8 388,295 կմ2 տարածք։ Բնակչության խտությունը՝ 27,5 մարդ/կմ²։


== Պատմություն ==
Քաղաքը հիմնադրվել է 1848 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 2.350.229.524,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 17.640,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,807 (տվյալները՝ ՄԱԿ-ի զարգացման ծրագրի)։
(6894) Մակրեյդ

(6894) Մակրեյդ (անգլ.՝ Macreid), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 5-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,649951 ա. մ., առավելագույնը մոտենում է 2,4517 ա. մ. հեռավորության վրա և հեռանում 2,8482 ա. մ.։ Արեգակի շուրջ մեկ ամբողջական պտույտ է կատարում 1575,63 երկրային օրվա ընթացքում, իր ուղեծրով շարժվելով միջինում 0,22848 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6894) Մակրեյդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Sour

«Sour», ամերիկացի երգչուհի Օլիվիա Ռոդրիգոյի դեբյուտային ստուդիական ալբոմը, որը թողարկվել է 2021 թվականի մայիսի 21-ին՝ Geffen և Interscope Records լեյբլներում։ Ալբոմի թողարկմանն են նախորդել երեք սինգլներ․ Ռոդրիգոյի դեբյուտային «Drivers License» սինգլը, որը գլխավորել է տարբեր երկրների, ներառյալ ԱՄՆ-ի Billboard Hot 100 չարթը,  «Deja Vu»-ն և «Good 4 U»-ն։


== Նախապատմություն ==
Ռոդրիգոն պայմանագիր է կնքել Geffen Records լեյբլի հետ, որպեսզի թողարկի իր դեբյուտային մինի ալբոմը 2021 թվականին։ Նա համահեղինակել է «Drivers License» երգը վերջինիս պրոդյուսեր Դանիել Նիգրոյի հետ և թողարկել է որպես իր դեբյուտային սինգլ 2021 թվականի հունվարին, որը շահույթային հաջողության հասավ։ Billboard ամսագիրն այն անվանել է Hot 100-ի պատմության առաջատար երգերից մեկը։
2021 թվականի մարտի վերջին Ռոդրիգոն սկսեց իր Ինստագրամյան էջում ակնարկել սպասվող սինգլի մասին՝ խորհրդավոր թիզերներ հրապարակելով։ Մարտի 29-ին նա հայտարարել է, որ սինգլի անվանումն է «Deja Vu» և որ այն թողարկելու է երեք օր անց, ինչպես նաև երկրպագուներին հավաստիացրեց, որ այս հայտարարությունը կապված չէ Ծիծաղի օրվա հետ։ Երգի պաստառը ներկայացվել է նույն հրապարակման մեջ։ 2021 թվականի ապրիլի 1-ին, երկրորդ սինգլի թողարկման հետ զուգահեռ, Ռոդրիգոն հայտարարել է ալբոմի թողարկման ամսաթիվը՝ 2021 թվականի մայիսի 21։


== Առաջխաղացում ==
Ռոդրիգոն իր դեբյուտային ելույթն է կատարել 2021 թվականի փետրվարի 4-ին «Drivers License» սինգլով՝ «Ջիմի Ֆելոնի երեկոյան շոուի» ժամանակ


== Երգացանկ ==


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==
Lissie

Էլիզաբեթ Մորուս (անգլ.՝ Elisabeth Maurus, նոյեմբերի 21, 1982(1982-11-21), Ռոք Այլենդ, Իլինոյս, ԱՄՆ), ամերիկյան երգչուհի, ով իր երգերը կատարում է ֆոլկ ժանրում։ Հայտնի է Lissie անունով։ 2010 թվականին թողարկել է իր ալբոմը «Catching a Tiger»: 


== Կենսագրություն ==
Էլիզաբեթ Մորուսը ծնվել է 1982 թվականին, Ռոկ-Այլենդում, ԻլինոիսDJ Harry-ի հետ համագործակցությունից հետո ստեղծվեց All My Life երգը, որը հնչեց Հաուս և Վերոնիկա Մարս ֆիլմերում։
2008 թվականին Լենի Կրավիցը հրավիրեց նրան կատարելու Love Revolution երգը։
Իր ալբոմը՝ «Catching a Tiger» հայտնվեց Columbia Records-ում 2010 թվականի հունիսի 21-ին։ Ալբոմի հետ թողարկվեց նաև 3 սինգլ՝ In Sleep, When I'm Alone և Cuckoo: 2010 թվականի մարտի 13-ին In Sleep երգը ընտրվեց Q ամսագրի համար։
2012 թվականին նա մասնակցություն ունեցավ Ռոբբի Վիլիամս-ի Take the Crown ալբոմում։


== Սկավառակագրություն ==


=== Ստուդիական ալբոմներ ===
Catching a Tiger (2010)
Back to Forever (2013)


=== Մինի ալբոմներ ===
Lissie (2007)
Why You Runnin' (2009)
Covered Up With Flowers (2011)


== Պատկերասրահ ==

		
		
		


== Ծանոթագրություններ ==


== Աղբյուրներ ==
Պաշտոնական կայք
Լիսիի պաշտոնական կայքը myspace-ում
Մետակենտրոն

Մետակենտրոն, կետ, որի դիրքից է կախված լողացող մարմնի հավասարակշռության կայունությունը։ Հավասարակշռության դեպքում, լողացող մարմնի վրա մարմնի ծանրության կենտրոնում (ԾԿ) կիրառված Р ծանրության ուժից բացի, Լողացող մարմնի М մետակենարոնի դիրքը կայուն և անկայուն հավասարակշռության դեպքում ազդում է նաև А վերամբարձ ուժը, որի ազդման գիծն անցնում է այսպես կոչված ջրատարողության կենտրոնով՝ ՋԿ (մարմնի ընկղմված մասի ծավալով հեղուկի զանգվածի ծանրության կենտրոնը)։ Այն դեպքում, երբ լողացող մարմինն ունի սիմետրիայի երկայնական հարթություն, այդ հարթության և վերամբարձ ուժի ազդման գծի հատման կետն էլ կոչվում է Մետակենտրոն։ Մարմնի թեքվելու դեպքում Մետակենտրոնի դիրքը փոխվում է։ Լողացող մարմնի հավասարակշռությունը կլինի կայուն, եթե Մետակենտրոններրից ամենաստորինը (երբեմն այն էլ անվանում են Մ․) գտնվում է մարմնի ծանրության կենտրոնից վեր։
Ալվինյանո

Ալվինյանո (իտալերեն՝  Alvignano), քաղաք Իտալիայի Կամպանիա մարզի Կազերտա գավառում։ Ընկած է Հռոմից՝ մոտավորապես 170, Նեապոլից՝ 50,Կազերտայից՝ 20 կիլոմետր հեռավորության վրա։ Սահմանակից է Ալիֆեին, Կայացոյին, Դրագոնիին, Ջոյա Սանիտիկային, Լիբերիին, Ռուվիանոյին։
Բնակչությունը՝ 4.855 մարդ (2014 թ. տվյալներով)։ Բնակչության խտությունը կազմում է 134 մարդ/կմ²։ Զբաղեցնում է 37 կմ² մակերես տարածք։ Փոստային ինդեքս՝ 81012, հեռախոսային կոդ՝ 00823։


== Պատկերասրահ ==

		
		
		
		
		


== Ծանոթագրություններ ==
Ջեք Հյուսթոն

Ջեք Ալեքսանդր Հյուսթոն (անգլ.՝ Jack Alexander Huston, դեկտեմբերի 7, 1982(1982-12-07), King's Lynn, Նորֆոլկ և Լոնդոն, Միացյալ Թագավորություն), կինոյի և հեռուստատեսության բրիտանացի դերասան։ Առավել հայտնի է Ռիչարդ Հերոուի դերով Ընդհատակյա կայսրություն  հեռուստասերիալում։


== Կենսագրություն ==
Հյուսթոնը ծնվել է Լոնդոնում՝  լեդի Մարգո Լավինիա Չոլմոնդելիի (անգլ.՝ Lady Margot Lavinia Cholmondeley) և Ուոլթեր Էնթոնի Հյուսթոնի ընտանիքում։ Վեց տարեկանում Ջեքը որոշում է դառնալ դերասան՝ խաղալով գլխավոր դերը Փիթեր Պենի դպրոցական բեմադրության մեջ։ Ավելի ուշ նա ընդունվեց Հարթվուդ Հաուզ հայտնի դրամատիկական ուսումնարան։


=== Անձնական կյանք ===
Նրա մայրը անգլուհի էր, հայրը՝ ամերիկացի։ Հայրական կողմից նրա պապն ու տատը ռեժիսոր Ջոն Հյուսթոնը և Էնրիկան (Սոմա) էին, մայրական կողմից՝ Հյու Չոլմոնդելին, Չոլմոնդելի 6-րդ մարկիզը և Լավինիա Մարգարետն (Լեսլի) էին։ Հյուսթոնը դերասաններ Անժելիկա Հյուսթոնի և Դենի Հյուսթոնի, ինչպես նաև Դևիդ Չոլմոնդելիի, Չոլմոնդելիի 7-րդ մարկիզի զարմիկն է։ Հայրական կողմից Ջեքը դերասան Ուոլթեր Հյուսթոնի ծոռն է։ Շնորհիվ մորական կողմի պապի՝ Ջեքի նախնիների մեջ էին Ռոբերտ Ուոլփոլը՝ Մեծ Բրիտանիայի առաջին վարչապետ, Դեյվիդ Սեսուն ՝Բաղդադի գանձապետը, եւ Մայեր Ամշել Ռոտշիլդը՝ Ռոտշիլդների գերդաստանի՝ միջազգային բանկային դինաստիայի հիմնադիրը։
Հյուսթոնը 2011 թվականին սկսել է հանդիպել ամերիկացի մոդել Շենան Քլիքի հետ։ 2013 թվականի ապրիլի 6-ին ունեցել է աղջիկ՝ Սեյջ Լավինիա Հյուսթոն։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջեք Հյուսթոն Internet Movie Database կայքում
Ջեք Հյուսթոնի հարցազրույցը Details (magazine) ամսագրին
Անխաշ խմոր

Անխաշ խմոր, առանց խմորիչի խմոր։ Օգտագործվում է մակարոնեղեն, առանց թթխմորի բլիթներ (օրինակ՝ լավաշի), խինկալու խճողակը ծածկող խմոր, չեբուրեկ և այլն պատրաստելիս։


== Պատմություն ==
Մեր օրերում խմորի ամենահայտնի տեսակներից մեկը անխաշ խմորն է, որը նաև ամենահինն է համարվում։ Անխաշ խմորի պատրաստման ամենապարզ տարբերակը բաղկացած է ալյուրից և ջրից։ Այս տարբերակով անխաշ խմորն առաջին անգամ հայտնվել է Հին Եգիպտոսում, մ.թ.ա. ավելի քան 3 հազար տարի առաջ, ինչից հետո մեծ տարածում է ստացել։ Առանց խմորիչի խմորից պատրաստում են հացաբուլկեղենի տարբեր տեսակներ (հիմնականում՝ հնարավոր բոլոր բլիթները)։ Հետագայում, սակայն, անխաշ խմորն սկսում է դուրս մղվել, որին փոխարինում է խմորիչով պատրաստված խմորը։


== Խմոր ==
Գոյություն ունի անխաշ խմորի երկու տարատեսակ՝ սովորական և ամոքահունց։
Սովորական անխաշ խմորը բաղկացած է ցորենի ալյուրից, բուսական յուղից, կերակրի աղից և ջրից։ Ալյուրն անցկացվում է ալյուրամաղով, այնուհետև ավելացվում է ջուր, բուսական յուղ և աղ։ հետո խմորը հունցում են այնքան, որպեսզի ստացվի համասեռ զանգված։ Պատրաստի խմորը բաժանում են մի քանի մասի, որոշ ժամանակ թողնում են, որպեսզի խմորը հանգստանա, իսկ հետո գրտնակում են։
Ամոքահունց անխաշ խմորի բաղադրիչներն են՝ ցորենի ալյուրը, կարագը, ձուն, կաթը (կամ սերուցքը), թթվասերը, շաքարավազը, աղը և սոդան։ Հալած յուղի մեջ ավելացնում են կաթ, թթվասեր, ձու, շաքարավազ և աղ, խառնում են և ավելացնում սոդայով խառնած ալյուր։


== Տես նաև ==
Խմոր
Շերտավոր խմոր


== Ծանոթագրություններ ==


== Արտաքին հղումներ ==
Пресное тесто в Большой энциклопедии кулинарного искусства В. В. Похлёбкина
Յունիոն շրջան (Օրեգոն)

Անվան այլ կիրառումների համար տե՛ս՝ Յունիոն շրջան (այլ կիրառումներ)Յունիոն շրջան (անգլ.՝ Union County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 5.276 կմ² է, բնակչությունը՝ 25.748 մարդ (2010 թ. տվյալներով)։ Շրջկենտրոնն է Լա Գրանդե բնակավայրը։ Կազմավորվել է 1864 թ.։
Սուլու (ծով)

Սուլու (թալ.՝ Dagat Sulu, մալայերեն՝ Laut Sulu), միջկղզային ծով Խաղաղ օվկիանոսում։ Ծովի մակերեսը կազմում է 335000 կմ²։ Սուլուի տարածքը բավական հստակ սահմանափակվում է Ֆիլիպինյան կղզեխմբի կղզիներով հյուսիս-արևելքից և արևելքից, Պալավան երկար կղզով հյուսիս-արևմուտքից, Կալիմանտանով հարավ-արևմուտքից և Սուլու կղզեխմբով հարավ-արևելքից։ Կղզիների միջև նեղ ու ոչ խորը ծովածոցեր են, որոնք միացնում են Սուլուն այլ ծովերի հետ։ Ամենամեծ խորությունն ունի Մինդորո ծովածոցը, որը Սուլու ծովը կապում է Հարավչինական ծովի հետ։ Այդ ծովածոցի խորությունը շուրջ  450 մ է, իսկ ծովի առավելագույն խորությունը հասնում է 5576 մետրի։  Սուլավեսի և Մինդանաո ծովերի հետ կապող ծովածոցերը ավելի փոքր են։
Մակերևույթի ջերմաստիճանը ամբողջ տարին բարձր է․ տատանվում է ձմռանը 25,5 °С մինչև 29 °С ամռանը։ Աղիությունը տատանվում է  33-34,5 ‰ սահմաններում։ Մակընթացությունները Սուլու կղզում ոչ ճիշտ կեսօրյա են՝ 2-3 մ մեծությամբ։ Օդի օրական միջին ջերմաստիճանը  ծովի մոտ տատանվում է 26 °C մինչև 29 °C։ Տեղումները լինում են մայիսից դեպտեմբեր։
Ծովի հարավային մասում տարածված են բուսթային խութերը։ Տուբատախա ատոլը պահպանվող ծովային արգելոց է և ՅՈՒՆԵՍԿՕ-ի համաշխարհային ժառանգություն։
Ծովափի բնակիչների շրջանում զարգացած է ձկնորսությունը։ Սուլու ծովի գլխավոր նավահանգիստներն են Իլոիլո (Փանայ կղզի), Զամբոանգա (Մինդանաո կղզի), Սանդական (Կալիմանտան կղզի) և Պուերտո Պրինսեսան (Պալավան կղզի)։ Ափին որոշ կղզիներում տարածված են մանգրովային անտառները։


== Ծանոթագրություններ ==
Վրաչովո (գյուղ, Լուխովիցկի շրջան)

Վրաչովո (ռուս.՝ Врачово), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 173 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քյորքյոյ

Քյորքյոյ, գյուղ Արևմտյան Հայաստանում, Սեբաստիայի վիլայեթի Մարզվանի գավառակում։


== Պատմություն ==
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
Մեծ եղեռնի նախօրեին ուներ 300 տուն՝ 2470 հայ բնակչով


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բարան դի Կոկայս

Բարան դի Կոկայս (պորտ.՝ Barão de Cocais), համայնք Բրազիլիայում՝ Մինաս Ժերայս նահանգի կազմում։ Գտնվում է Բելու Օրիզոնտի նահանգում։ Մտնում է Իտաբիրա գավառի կազմի մեջ։ Բնակչությունը կազմում է 25 333 մարդ՝ 2005 թվականի տվյալներով։ Գրավում է 340,675 կմ2 տարածք։ Բնակչության խտությունը կազմում է՝ 74,4 մարդ/կմ2։


== Պատմություն ==
Քաղաքը հիմնադրվել է 1704 թվականի օգոստոսի 29-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 221.851.770,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 9.007,01 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,757 (տվյալները ՄԱԿ-ի զարգացման ծրագրի)։
Լուզիա

Լուզիա  (իտալերեն՝ Lusia), կոմունա Իտալիայում։ Գտնվում է Վենետո մարզում՝ Ռովիգո գավառում։
Բնակչությունը կազմում է 3585 մարդ, խտությունը՝ 211 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 45020, հեռախոսային կոդ՝ 0425։


== Ծանոթագրություններ ==
Այազլի

Այազլի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մայրաբերդ

Մայրաբերդ, ռազմական կառույց Ստեփանակերտից 14 կմ դեպի հյուսիս-արևելք, ձգվում է Ասկերանի հարավային մասով։ Դարեր առաջ ամրոցը և մոտակա բնակավայրը անվանվել էին Մայրաբերդ։
Բարձր աշտարակներով ու հաստ պատերով բերդը երկու կողմից փակում է Կարկառ գետի հովիտը։ Բերդն ամրացված է կրկնապարիսպներով, որի պատճառով դժվարանցանելի է դառնում լեռների արանքում գտնվող ձորակի ճանապարհը և կրկնակի պարիսպներն և հարմարավետ դիրքը ստեղծել էին անհաղթահարելի պատնեշ թշնամիների համար։ Աշտարակները շրջանաձև հատակագիծ ունեցող պաշտպանական կառուցվածքներ են, որոնք շարված են մանր գետաքարերից ու կրաքարերիից՝ կրաշաղախով և դիտաշտարակներն իրար են միանում պատերի ատամնաձև վերնամասերի խրամատանման անցքերով։ Պարիսպները ներսից ունեն բազմաթիվ խորշեր և հրակնատներ։ Որոշ խորշերից պատերի միջով օդանցքների նման խողովակաձև հատուկ անցքեր են ձգվում դեպի վեր։ Ասկերանը որպես զորանոց գոյություն ունի 18-րդ դարի կեսերից։ Կարկառ հովտի առաջապահ այս ամրոցը, որի պարիսպը ձգված է Ղլիշբաղ ու Քյաթուկ գյուղերի արանքում, հզոր վահանի դեր է խաղացել Շուշիի պաշտպանության գործում։ Այժմ այն բլուրը, որի վրա ամրացել և հերոսաբար պաշտպանվել են ռուս զինվորները, իսկ նրանց դուրս են բերել հայ կամավորները, նվիրական վայր է դարձել։ Մայրաբերդ-Ասկերանի ձախ թևում գտնվող հայկական Խանաբադ գյուղի տարածքի ուշադրության արժանի հուշարձաններից են․

Գերեզմանատուն - Խանաբադ գյուղից 1,5 կմ արևմուտք․
Մատուռ գերեզմանատունը - 18-րդ դար․
Խաչքար - Խանաբադ գյուղից 1,5 կմ արևմուտք, «Հարթ» կոչվող վայրում, 10-12 դարեր․
Գյուղատեղի-Վաղվան - Խանաբադից 2,5 կմ հյուսիս, 13-րդ դար․
Գերեզմանատուն - Խանաբադից հյուսիս, գյուղամերձ տարածքում.
Եկեղեցի - Վերին Ղրիջբաղ, Խանաբադ գյուղից 3 կմ արևմուտք։Պատերի հաստությունը հասնում է 2 մ, իսկ բարձրությունը՝ 9 մ։ Կարքառի հովտի այդ առաջապահ ամրոցի պարիսպները ձգվում են ավելի քան 1,5 կմ և բազմիցս հանդիսացել են հուսալի և հզոր վահան Շուշիի պաշտպանության ժամանակ։
Մայրաբերդում Արցախյան պատերազմի տարիներին տեղակայվել է Ասկերանի պաշտպանական շրջանի շտաբը։ Մատենագիտական և պատմագիտական աղբյուրների վերլուծության ու տեղում կատարած ուսումնասիրությունների հիման վրա Ասկերանի բերդի մասին գրքույկի հեղինակ Սլավա Սարգսյանը եզրակացրել է, որ ներկայիս ամրոցը հիմնականում կառուցվել է 18-րդ դարի երկրորդ կեսին՝ խանական ժամանակաշրջանոմ։ Ըստ երևույթին պարսպապատի ձախակողմյան հատվածի շինարարությունն իրականացվել է 1850-ական, իսկ աջակողմյանը՝ 1880-ական թվականներին։ Աշխարհագետ Սերգեյ Մելքումյանը Ասկերանի բերդապարսպի կառուցման հստակ տարեթիվ է նշում 1760 թվականը, ելակետ ընդունելով Ս. Ջալալյանցի, Ահմեդ-բեկ Ջավանշիրի, Ա-Դօյի և այլ պատմագիրների ու ժամանակագիրների վկայությունները։ Ամրոցը ճարտարապետական ընդհանրություններ ունի  Բովուրխանավանք-ամրոցի, Ավետարանոցի և Շուշիի բերդերի հետ, ինչը վկայում է հայ վարպետների ու շինարարների ձեռքով կառուցված լինելու մասին։ Չի բացառվում նաև, որ Ասկերանի ամրոցի տեղում կառուցված է եղել հինը, հավանաբար սղնախների ժամանակ կամ ավելի վաղ և ընդամենը վերակառուցվել է Ղարաբաղի խաների կողմից։


== Ծանոթագրություններ ==


== Արտաքին հղումներ ==
Մայրաբերդ Archived 2009-07-17 at the Wayback Machine.
Լուսանկարներ Archived 2010-11-20 at the Wayback Machine.
(8155) Բատագլինի

(8155) Բատագլինի (անգլ.՝ Battaglini), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 17-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 2,667635 ա. մ., առավելագույնը մոտենում է 2,084 ա. մ. հեռավորության վրա և հեռանում 3,2512 ա. մ.։ Արեգակի շուրջ մեկ ամբողջական պտույտ է կատարում 1591,43 երկրային օրվա ընթացքում, իր ուղեծրով շարժվելով միջինում 0,226211 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8155) Բատագլինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուզանա

42°45′57″ հս․ լ. 25°14′19″ ավ. ե.

Ուզանա, Բուլղարիայի աշխարհագրական կենտրոնն է, գտնվում է Գաբրովոյի մարզում, Իսպոլին լեռան ստորոտին (1524 մետր)։ Գաբրովո քաղաքից գտնվում է 22 կմ հեռավորության վրա, որտեղից Ուզանա կարելի է հասնել ասֆալտապատած ճանապարհի միջոցով։
2009 թվականից հանդիսանում է Բուլղարիայի առողջարանային համալիրներից մեկը։
1991 թվականից դարձել է Բուլղարիայի աշխարհագրական կենտրոն։ Ժամանակին Ուզանայում Բուլղարիայի դրոշի գույներով բրգաձև ցուցանակ է տեղադրված եղել՝ սպիտակ կանաչ և կարմիր։
2008 թվականին Ուզանան ընդգրկվել է «Բուլղարիայի 100 զբոսաշրջային օբյեկտների» ցանկում՝ լինելով 19-րդը։ Ցանկում ընդգրկվել են Գաբրովոյի այլ տեսարժան վայրերը, որոնցից են Հումորի և երգիծանքի տունը, Կրթության և ճարտարապետության ազգային թանգարանը («Էտիր» (բուլղար․՝ Етър):
Տեղանքն ավանդաբար զուգակցվում է բնության գրկում հանգստի հնարավարությունների հետ։ Ուզանան ընդարձակ բացատ է Բալկանյան լեռներում՝ բոլոր կողմերից շրջապատված հաճարենու դարավոր անտառներով։ Բարձրությունը ծովի մակարդակից 1220-ից 1350 մետր է, ամենաբարձր կետը Մարկով ստոլն է (1352 մ)։ Տեղանքը հարմար է հետիոտն և հեծանվային արշավների համար։ Ձմեռային հայտնի առողջավայր է. այստեղ ութ լեռնադահուկային թեքություներ (լանջեր) կան, բոլորն էլ՝ վերելակներով։ Ձյունածածկ բացատը բավականին հարմարավետ դաշտ է քայթսեֆինգի համար։ Զբոսաշրջիկները տեղավորվում են մի քանի հյուրանոցներում, «Էդելվեյս» հյուրատանը և լեռնային «Ուզանա» ու «Անտառային տուն» կացարաններում։

Ուզանա
		
		
		
		
		


== Արտաքին հղումներ ==
«Ուզանայի» տեղեկատվական կենտրոն Archived 2007-05-18 at the Wayback Machine.
Գաբրովոյի մարզի
Լիչանա Նարդի

Լիչանա Նարդի  (իտալերեն՝  Licciana Nardi), կոմունա Իտալիայի Տոսկանա մարզի Մասսա Կարարա գավառում։
Բնակչությունը կազմում է 4975 մարդ (2008 թվականի տվյալներով)։ Բնակչության խտությունը՝ 90 մարդ/կմ²։ Տարածքը՝ 55 կմ²։ Փոստային ինդեքս՝ 54016։ Հեռախոսային կոդ՝ 00187։


== Ժողովրադգրություն ==
Բնակչության աճը


== Կոմունային վարչակազմ ==
Հեռախոսահամար՝ 0187 474911
Էլեկտրոնային հասցե՝ segreteria.sindaco@comune.licciananardi.ms.it
Գլխավոր կայք՝ http://www.comunelicciananardi.ms.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կայո Կաստրո

Կայո Կաստրո (հունվարի 22, 1989(1989-01-22), Ֆորտալեզա, Բրազիլիա)՝ բրազիլացի դերասան, մոդել։


== Կարիերա ==
18 տարեկանում նա հեռացավ իր հայրական տանից և հաստատվեց Ռիո դե Ժանեյրո քաղաքում, նույն տարում նա մասնակցեց մոդելային մրցույթի և հաղթեց։
2008 թ.-ին նա աշխատանքի անցավ Ռեդե Գլոբոյում և նույն տարում կայացավ նրա դեբյուտը։ 2012 թվականին նկարահանվեց Գեղեցկության գինը սերիալում որտեղ մարմնավորում էր Անտենորին։ 2013 թվականին՝ Կյանքը սեր է սերիալում։


== Անձնական կյանքը ==
2012 թվականի մարտի 26-ին նա Սան Պաուլո քաղաքում բացեց իր բիստրոն, իսկ նույն տարվա դեկտեմբերի վեցին նա բացեց իր գիշերային ակումբը։


== Հարաբերություններ ==
Նա ամուսնացած էր հայտնի դերասանուհի Սոֆի Շարլոթի հետ, և ունեին մեկ երեխա, սակայն 3 տարեկանում այդ երեխան մահացավ, որից հետո նրանք բաժանվեցին։ Նա հանդիպել է մի շարք հայտնի դերասանուհիների հետ, բայց նրանցից ոչ մեկի հետ չի ունեցել երկարատև հարաբերություններ ինչն էլ առաջացնում էր լրագրողների հետաքրքրությունը, իսկ ահա 2014 թվականին լրագրողների առջև նա խոստովանեց իր բիսեքսուալ լինելը, և հանրությանը ներկայացրեց իր տղա ընկերոջը։
Թի Ջեյ Ֆորդ

Թերենս Ջերոդ «Թի Ջեյ» Ֆորդ (անգլ.՝ Terrance Jerod Ford, մարտի 24, 1983(1983-03-24), Հյուստոն), ամերիկացի նախկին բասկետբոլիստ, խաղարկող։ Ավագ դպրոցում և համալսարանում արժանանալով բազմաթիվ պարգևների` ցուցադրած կոկիկ բասկետբոլի համար՝ Ֆորդն NBA մուտք է գործում 2003 թվականի դրաֆթով, որտեղ ընտրվում է 1-ին ռաունդի 8-րդ ընտրությամբ՝ «Միլոուքի Բաքսի» կողմից։
2004 թվականին ստեղծել է «Թի Ջեյ Ֆորդ հիմնադրամը», որը կոչված է օգնելու երիտասարդ մասնակիցներին իրականացնելու իրենց համալսարանային, քաղաքացիական և անձնական նպատակները։


== Արտաքին հղումներ ==
Պաշտոնական կայք Archived 2009-01-05 at the Wayback Machine.
Basketball-Reference.com պրոֆիլ
NBA.com պրոֆիլ
Wisemen

«Wisemen», բրիտանացի երաժիշտ Ջեյմս Բլանտի առաջին ալբոմի՝ Back To Bedlam-ի երկրորդ սինգլ։ Սինգլը թողարկվել է 2005 թվականի մարտի 7-ին։ Մեծ Բրիտանիայի չարթերում սինգլը զբաղեցրեց 44-րդ հորիզոնականը։ 


== Երգացանկ ==
2005


=== CD ===
"Wisemen" - 3:45
"No Bravery" (Live) - 3:24


=== DVD ===
"Wisemen" (Audio) - 3:45
"Wisemen" (Video) - 3:50
"High" (Video) - 3:45
"Wisemen" (The Making of the Video) - 3:00


=== 7" Vinyl ===
"Wisemen" - 3:45
"Billy" (Live) - 4:122006


=== CD1 ===
"Wisemen" - 3:45
"Out of My Mind" (Live at the Bowery Ballroom, NYC) - 3:22


=== CD2 ===
"Wisemen" - 3:45
"No Bravery" (Live) - 3:16
"Out of My Mind" (Live at the Bowery Ballroom, NYC) - 3:00


=== 7" Vinyl ===
"Wisemen" - 3:45


== Վարկանշային աղյուսակ ==


== Ծանոթագրություններ ==
Իտամարանդիբա

Իտամարանդիբա  (պորտ.՝  Itamarandiba),համայնք Բրազիլիայում՝ Մինաս Ժերայս նահանգի կազմում։ Գտնվում է Ժեկիտինոնյայի հարավարևմտյան մասում։ Բնակչությունը կազմում է 31 883 մարդ՝ 2007 թվականի տվյալներով։ Գրավում է  2 736,096 կմ2 տարածք։ Բնակչության խտությունը կազմում է՝ 11,0 մարդ/կմ2։


== Պատմություն ==
Քաղաքը հիմնադրվել է 1675 թվականի հունիսի 24-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 80.015.053,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է՝ 2.693,02 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,663 (տվյալները ՄԱԿ-ի զարգացման ծրագրի)։